Kaivoslain uudistamishankkeen aikataulun pidentäminen vuodella perustuu eduskunnan kansalaisaloitteesta antamaan kirjelmään, jossaedellytettiin, että intressivertailumekanismi tulee selvittää jo käynnissäolevan lainsäädäntöhankkeen yhteydessä.
Intressivertailulla tarkoitetaan kaivoshankkeen hyötyjen ja haittojen punnintaa, jonka perusteella kaivostoiminnan lupia harkittaisiin. Intressivertailun käyttöönotto kaivosluvissa olisi merkittävä muutos. Kaivoslain uudistamista tukeva työryhmä katsoi, että lisäaika lakiuudistuksessa on tarpeen, jotta intressivertailu voidaan selvittää kattavasti ja selvityksen tulokset ottaa mukaan työhön. Intressivertailun sisältöä, laajuutta ja vaikutuksia lupasääntelyyn selvitetään valtioneuvoston tutkimus- ja selvityshankkeella, joka valmistuu vuoden 2022 alussa. Tutkijoiden havainnot tulevat lainsäädäntöhankeen käytettäväksi jo aikaisemmassa vaiheessa.